હું અમદાવાદની જ વાત કરૂ તો અમદાવાદના વર્ષો પહેલા લગ્ન કરનાર મીરાં-રફીનો ધર્મ અલગ છે મીરા કુષ્ણની આરાધના કરે અને અને રફી અલ્લાહની ઈબાદત કરે, તેમને કયારેય એકબીજાનો ધર્મ નડયો નથી, હવે આ વાત વાંચતા જ મારા કેટલાંક મિત્રો મેદાનમાં આવશે કે મીયાભાઈ આપણી છોકરી લઈ જાય પણ કોઈ હિન્દુના ઘરમાં મુસ્લિમ છોકરી હોય તો બતાડો, તો મારી પાસે અસંખ્ય દાખલા છે કે હિન્દુના ઘરમાં મુસ્લિમ છોકરીએ છે, ઉદાહરણ રૂપે હું વાત કરીશ જાણિતા નાટયકાર રાજુ બારોટની તેઓ અમદાવાદમાં રહે છે અને વર્ષો પહેલા તેમણે નફીશા સાથે લગ્ન કર્યા અને આજે રાજુ બારોટ અને નફીશા બારોટ સુખી છે તેમના સુખના આડે તેમને ધર્મ કયારેય આવ્યો નથી કારણ ધર્મ તો પ્રેમ કરતા શીખવાડે છે, અલગ કરે તે ધર્મ હોઈ શકે નહીં, આવુ જ વાત મારા મિત્ર પત્રકાર મિત્ર ગોપી મણીયારની છે જે હવે ગોપી મણીયાર ઘાંઘર તરીકે ઓળખાય છે ગોપીનો જન્મ વૈષ્ણવ પરિવારમાં થયો અને પ્રેમ વિક્રમ ઘાંઘર સાથે થયો વિક્રમ રબારી જ્ઞાતીનો છે, વૈષ્ણવ અને રબારીની જીવન શૈલી અને રીત-રીવાજ અલગ છે પણ તેમને કયારેય જીવન શૈલી અને રીવાજ નડયા  નથી કારણ માણસ જયારે પ્રેમ કરે ત્યારે બાકી બધુ ગૌણ બની જતુ હોય છે એક ખાસ વાત ગોપી સંયુકત રબારી પરિવારમા રહે છે આમ છતાં તેમના સુખને બીજા જોઈ શકે એટલા તેઓ સુખી છે.